Dus die mag om te oordeel is hier by AKSKA? Selfs 'n hof beslis oor 'n saak en oordeel daarna, snaaks. Nogals 'n verwronge beeld van 'n "etiese" organisasie :-)
Lukas, hoe maklik is dit nou om by AKSKA betrokke te raak? Ek kry die gevoel dit gaan nie maklik vir nuwe mense wees wat belangstel nie.
Volgens my is dit n seker manier om daardie persoon vir altyd te verloor. Ek voel sy belangstelling moet dadelik gevoed word. Hy moet dadelik kan aansluit en waarde vir sy moeite om jou te geskakel het kry. Dan kry hy n 'introduction' aanlyn kursus wat hom dadelik meer inlig waaroor dit gaan met n toets aan die einde. Slaag hy dit, kan hy opskuif na n hoër vlak en die volgende kursus doen, die keer meer intens. Dit behels dan ook n klein maandelikse aftrek order, net om te bewys jy is ernstig . Sê R50 pm, met n keuse om ook maandeliks te spaar bo en behalwe dit vir die volgende 5 dag kursus. Se n vaste bedrag, net vir 12 maande, dan stop dit en kry hy n nuwe keuse. Gebeur die kursus voor die einde van die 12 maande, kry jy die kursus steeds verniet want jy het n afbetaal plan in plek.
Ek dink nou, uit my oogpunt, en ek is 'bias', want ek glo in die stelsel. n Nuwe persoon kan dalk nie so voel nie en moet stelselmatig in dit in groei en sy eie 'mind' opmaak. Wat ek sê is, miskien is my voorstel te agressief. Die punt is egter die yster moet geslaan word terwyl hy warm is en dit lyk nie vir my of dit die geval is nie.
Ek dink dit is ook meer in lyn wat jy met Swartberg wou doen, maar daar voel ek weer was nie genoeg waarde vir die persoon wat in afsondering iewers in die land sit nie. Hy het nie n groep om hom nie en kan niks toepas nie. Vêrder was jy bittermin betrokke.(Ek bedoel sigbaar vir die lede, agter die skerms glo ek was/is jy baie betrokke) As mens wou weet wat jy dink en sê, moes jy maar op AKSKA kom lees. AKSKA het in daardie opsig steeds meer waarde as Swartberg gegee en dit anoniem en gratis. Ek byvoorbeeld betaal die R100 n maand vir Swartberg van dag een af, sonder enige waarde wat ek daarvoor kry. Ek is die enigste in my dorp en gee die bydrae maar net om die mense daar bo wat wel iets probeer doen, by te staan. Ek glo nie daar is baie mense wat dit doen nie.
Die besigheid waar Pierre en Savage ons ingedompel het, het dinge nie makliker gemaak nie. Maar die einde is nou in sig en dit lyk of ons baie sterker aan die ander kant gaan uitkom as wat ons sonder die moeilikheid sou gewees het. Ons is besig om weer te groei en die dit lyk of ons met die wegspring, tot 10 keer sterker kan wees as wat ons was, toe ons die Eskom kontrak verloor het. Maar dit beteken ook dat dinge in die toekoms baie anders gaan werk.
Ons gemeenskap kontrak by Rhodes het nou tot ’n einde gekom en ons is nog besig om aan die nuwe model te skaaf. Die beëindiging van die Rhodes kontrak is nie ’n einde nie. Ons het baie lesse geleer en ons gaan met die nuwe Rhodes kontrak, ’n nuwe verbeterde gemeenskap model implementeer Dit gaan baie beter wees as wat dit was. Niks is nog in klip geskryf nie en ons sal dit weer ’n ruk toets voor ons dit op ’n groter skaal verder gaan uitbrei. Dit is ook ’n goeie tyd omdat ons nou so met die nuwe model, ’n groot gedeelte van die Oos-Kaap betrek.
Wat die Swartberg webblad betref. Jy is reg dat ek nie genoeg tyd kry om oral ’n eier te lê nie. Ek wil die Swartberg webblad heeltemal staties maak waar ons net die Swartberg funksies kan bekendstel. Wat die AKSKA groep webblad betref, sal Baardman jou hopelik vandag bel. Hy het ook ’n paar groot uitdagings gehad wat sy eie kontrakte betref het. En wanneer ’n mens in die bruinbrood stadium is, gaan die lewe maar baie oor oorlewing en moet ’n mens so kophou om die punte bymekaar te hou, dat daar nie baie tyd vir ander dinge is nie. Baardman is nou ook deur die ergste deel van sy drif en dit sal van nou af, wat samewerking met jou betref, ietwat beter gaan. Die huidige kontrakte wat hy gekry het, neem ’n groot gedeelte van sy ure in beslag en dit gaan wild. Maar die goeie nuus is dat ons jou nou uiteindelik op die waentjie kan kry.
Die AKSKA webblad gaan vir jou ’n groot uitdaging wees omdat ek op die kant van die voorblad ’n plekkie vir advertensies wil maak waar besighede kan adverteer. In daardie spasie wil ek ook die AKSKA youtube clips en produkte adverteer.
Wat die gebruikers aansluiting by AKSKA betref, sien ek heelwat mense wat vir my eposse stuur sodat ek vir hulle ’n wagwoord en ’n naam kan skep om by die AKSKA gebruikers in te skakel. Van hulle kry dit reg om self te registreer en ander moet wag tot ek genoeg tyd kry om dit te doen.
Wat nuwe AKSKA lede betref, het ons heelwat lesers wat al jare saam met ons kom, en wat moontlik alreeds verstaan waarom ons nie die inligting wat ons oor die lang tyd ingesamel het, in die openbaar bekend kan maak nie. Dit is nou lesers soos jy en Noks om net twee te noem, wat ons denke verstaan en wat wat al baie lank lesers is.
Wat die huidige Swartberg lede betref, wonder ek of ons hulle nie ook AKSKA lede moet maak nie. Hulle is nou al baie lank Swartberg lede en ek voel dat hulle lank genoeg uitgehou het. Hulle bydraes het twee kante toe gewerk. Aan die een kant is dit soos ’n versekering waar ons hulle kan help wanneer hulle probleme het. En aan die ander kant dra hulle by tot ons fisiese aktiwiteite om die Swartberg model verder te ontwikkel.